период.
 (250)
 Очакваната премия по облигациите, емитирани от дружества с този рейтинг (BB), бе приложена към стандартния лихвен процент на КНБ, за да се определи пазарният лихвен процент.
 (251)
 За определяне на надбавката беше изчислен относителният спред между индексите на корпоративните облигации с рейтинг АА и рейтинг ВВ в САЩ въз основа на данните на Bloomberg за промишлените сегменти. Така изчисленият относителен спред бе добавен към публикуваните от КНБ референтни стойности на лихвените проценти към датата, на която е бил отпуснат заемът (36), и за същия срок на заема. Това бе направено поотделно за всеки заем, отпуснат на дружеството.
 (252)
 Същите изкривявания на пазара и липса на достоверен кредитен рейтинг се наблюдават и за предоставяните в КНР заеми, деноминирани в чуждестранни валути, тъй като те се отпускат от същите китайски финансови институции. Поради това, както вече беше установено, за определянето на подходяща референтна стойност бяха използвани корпоративни облигации с рейтинг ВВ със съответната номинална стойност, емитирани по време на разследвания период.
 (253)
 След разгласяването Giant Group оспори прилагането на BB рейтинга като референтен показател за цялостното финансово състояние на групата. Групата заяви, че Комисията не е посочила преди разгласяването, че приемливо доказателство ще представляват само кредитните рейтинги, издадени от независими, специализирани агенции за кредитен рейтинг, като например Standard & Poor's, Moody's или Fitch, и не е искала да бъде представено такова доказателство. Giant Group заяви също така, че избраният референтен показател следва да отразява преобладаващите пазарни условия в Китай, и изрази твърдението, че по-подходящ показател би следвало да се основава на Тайван или Хонконг. Групата заяви и това, че Комисията не е обяснила в достатъчна степен причините Giant Group да не отговаря на изискванията за получаване на инвестиционен кредитен рейтинг въпреки положителните си финансови показатели, и отбеляза, че тъй като групата е с глобално присъствие и дружеството ѝ майка е регистрирано на тайванската фондовата борса, информацията за кредитоспособността на групата е публично достъпна.
 (254)
 Както е обяснено в съображения 238—244, при разследването бе установено, че китайските кредитни рейтинги не дават надеждна оценка на кредитния риск на базовия актив. Дружеството не представи също така каквито и да било последователни и надеждни кредитни рейтинги по време на разследването. Следва да се припомни, че поради липсата на съдействие от страна на финансовите институции Комисията не бе в състояние да провери надеждността на прилаганите от тях процедури за кредитен рейтинг, включително по отношение на въпросния производител износител. Поради това Комисията счете за целесъобразно да използва референтния рейтинг BB, както е обяснено в съображения 245—252 по-горе. Поради това твърдението беше отхвърлено. В това отношение следва да се припомни също така, че изпратеният на производителите износители въпросник действително включваше изискването те да предоставят своите кредитни рейтинги, като от дружествата бе поискано да предоставят пълна информация в определения срок, който също бе ясно посочен във въпросника. Освен вече анализираната от Комисията информация обаче не бе представена никаква друга информация за кредитоспособността на дружеството. Поради това твърдението, че Комисията никога не е искала тази информация да бъде представена, бе отхвърлено.
 (255)
 Що се отнася до твърдението, че е